**REPUBLIKA HRVATSKA  
BRODSKO-POSAVSKA ŽUPANIJA   
OPĆINA VRPOLJE  
OPĆINSKA NAČELNICA**

**Klasa: 602-01/21-01/01  
Urbroj: 2178/11-02-21-2  
Vrpolje, 28. travanj 2021. godine**

* **ZA UČENIKE SREDNJIH ŠKOLA  
  KOJI PUTUJU VLAKOM –**

**O B A V I J E S T**Općina Vrpolje obavještava učenike srednjih škola koji putuju vlakom do mjesta škole i njihove roditelje da je Općinsko vijeće Općine Vrpolje donijelo Odluku o sufinanciranju prijevoza redovitih učenika srednjih škola sa područja Općine Vrpolje za razdoblje od  
 siječnja do kraja svibnja 2021. godine.  
 Odlukom su utvrđeni uvjeti, postupak i način ostvarivanja prava na sufinanciranje troškova javnog prijevoza – prijevoz vlakom od mjesta prebivališta učenika do mjesta škole i obrnuto u iznosu 25% cijene mjesečne karte.

Uvjeti za ostvarivanje prava na sufinanciranje javnog prijevoza vlakom su:  
- prebivalište na području Općine Vrpolje  
- redovito pohađanje srednje škole  
- da na dan podnošenja pisanog zahtjeva ili zamolbe roditelji ili staratelji učenika nemaju financijskog duga s bilo koje osnove prema Općini Vrpolje većeg od 200,00 kuna  
- da ne koriste sufinanciranje od 25% sa neke druge osnove propisane zakonskim odredbama.

Pravo na sufinanciranje prijevoza vlakom u iznosu od 25% ostvaruje se podnošenjem **pisane zamolbe** Općini Vrpolje uz prilaganje sljedeće dokumentacije:  
 - Ime, prezime, adresa i OIB roditelja koji podnosi zamolbu i na čiji račun će se izvršiti uplata  
 - Preslik osobne iskaznice roditelja koji podnosi zamolbu  
 - Ime, prezime i OIB učenika  
 - Potvrda srednje škole kojom se potvrđuje da učenik redovito pohađa školu   
 - Preslik iskaznice HŽ  
 - Račun za kupljene karte  
 - Preslik IBAN računa roditelja na koji će se izvršiti isplata financijskih sredstava  
 - Izjava o davanju suglasnosti za obradu osobnih podataka Općini Vrpolje

Prema gore navedenom, zamoljavamo roditelje redovitih učenika srednjih škola da do 10. lipnja 2021. godine dostave traženu dokumentaciju sa Zamolbom u Općinu Vrpolje kako bi izvršili isplatu financijskih sredstava za sufinanciranje prijevoza.  
 Za sve upite nazovite u Općini Vrpolje na tel: 439-109.  
 S poštovanjem,  
 OPĆINA VRPOLJE  
 OPĆINSKA NAČELNICA  
 Ankica Zmaić